ཨ་ཁུ་སྟོན་པས་དུས་རྒྱུན་དུ་རྒྱལ་བོ་ལ་ཟས་གཡོ་སྦྱོར་བྱེད་ཀྱིན་ཡོད་ལ།ཁོས་ལས་ཀར་ཧ་ཅང་ཧུར་ཐག་བྱས་ནའང་རྒྱལ་བོས་ཁོ་ལ་བརྩེ་བ་བྱེད་ཀྱི་མེད་དེ།རྒྱལ་བོའི་ཟས་ལ་ཞིམ་མངར་གྱིས་གཏམས་ཤིང་།ཨ་ཁུ་སྟོན་པའི་ཟས་ལ་བྲོ་བ་དེ་འདྲ་མེད།དགོང་མོ་རེར་རྒྱལ་བོས་ཨ་ཁུ་སྟོན་པར་ཟས་ཀྱི་སླ་ང་ཆེན་པོ་དག་མདུན་ཅོག་སྟེང་འཇོག་པར་བསྐུལ།ཉིན་ཞིག་ལ་རྒྱལ་བོ་ཕྱི་རོལ་དུ་སོང་།ཁོ་མ་སོང་བའི་སྔོན་དུ་ཁོས་ཨ་ཁུ་སྟོན་པ་ལ།སླ་ངའི་ནང་གི་རྩམ་པ་མ་ཟ།གལ་ཏེ་ཁྱོད་ཀྱིས་ཟོས་ན་ཁྱོད་རང་ཤི་འགྲོསླ་ང་གཞན་དེ་ཡི་ནང་གི་བྱ་སྒོང་དེ་དག་ཟོས་མི་ཆོགདེའི་ནང་དུ་བྱ་ཕྲུག་མང་པོ་ཡོད་པས།གལ་ཏེ་ཁྱོད་ཀྱིས་དེའི་ཁ་ཕྱེས་ན་དེ་དག་འཕུར་འགྲོ་ཞེས་གལ་བོ་ཆེ་ལ་ནན་ཏན་གྱི་ཚུལ་དུ་བཤད་རྗེས་ལམ་དུ་ཆས་སོ།།ཡིན་ཡང་ཨ་ཁུ་སྟོན་པས་ཐོག་མར་རྩམ་པ་ཡོད་ཚད་ཟས་ཚར་བ་དང་།དེ་ནས་བྱ་སྒོང་ཚང་མ་ཟོས་ཚར་བར་བྱས།ཕྱི་ཉིན་རྒྱལ་བོ་ཕྱིར་ཐོན།རྒྱལ་བོས་སླ་ངའི་ནང་དུ་བལྟས་པ་ན་ཡོད་ཚད་སྟོང་བ་ཡིན་པ་མཐོང་རྗེས་ཁོང་ཁྲོ་ཆེན་པོའི་ངང་བྱ་ཕྲུག་དང་རྩམ་པ་གང་དུ་ཡོད་དམ།ཞེས་ཨ་ཁུ་སྟོན་པ་ལ་དྲིས།བྱ་ཕྲུག་དག་གིས་སྒྲ་སྒྲོག་ཆེ་བས།ངས་སླ་ངའི་ཁ་ཕྱེས་བ་ན་འཕུར་རོ།།